laion/Wikipedia-Exotic huggingface dataset:
נובר אסלניאן

נובּר אסלניאן (בארמנית: Նուբար Ասլանյան;‏ נולד ב-18 ביוני 1943) הוא מלחין ארמני ישראלי, יליד יוון. נובר אסלניאן נולד באתונה, כבנם של אברם ואסתר אסלניאן. אחרי מלחמת העולם השנייה, בשנת 1946, משפחתו היגרה לארמניה הסובייטית. בנוסף להנדסאות חשמל, אסלניאן סיים בשנת 1973 גם לימודי הלחנה באקדמיה למוזיקה על שם קומיטאס בירוואן, תחת הדרכתו של המלחין גריגור אגיאזריאן. המלחינים הנערצים עליו הם בעיקר בטהובן, מאהלר, חאצ'טוריאן ושוסטקוביץ'. בשנת 1994 הוא עלה לישראל והתיישב בחיפה. יצירותיו מבוצעות בישראל ובארצות רבות אחרות. בשנת 2004, לרגל יום העצמאות ה-56 של ישראל, נערך קונצרט של יצירותיו בירוואן. אסלניאן הלחין יצירות לכלי נגינה סולו, מוזיקה מקהלתית, מוזיקה קאמרית, לתזמורת כלי נשיפה ולתזמורת סימפונית. יצירותיו בוצעו על ידי התזמורת הפילהרמונית הישראלית, הקאמרטה הישראלית ירושלים ותזמורות ישראליות אחרות. אסלניאן פעיל בעמותת "ספטימה" לקידום המוזיקה הישראלית. אשתו מורה למוזיקה וגם שני ילדיו, בן ובת, עוסקים במוזיקה. 1965 - מארש-פואמה "סרדאראפאט" לזכר קרבנות רצח העם הארמני בשנת 1915 1977 - סונטה לחלילית ולאבוב 1993 - סונטה לפסנתר 1996 - סונטה לצ'לו סולו - "לזכרו של יוני נתניהו" 2001 - סוויטה "בהרים" לכלי נשיפה מעץ ולפסנתר - מוקדשת לצולאק מומג'יאן, קונסול הכבוד של ארמניה בישראל 2006 - "ערעור" לוויולה - "מוקדש לקרבנות החפים מפשע של מלחמת לבנון השנייה" 1971-2001 - רביעיית כלי קשת מס. 2 - לזכר הורי המלחין 1996 - רביעיית מיתרים מס. 3 "ארמניה 93-88" (הולחנה בהשפעת אירועי רעידת האדמה בארמניה בשנת 1988 ושנות הפרסטוריקה) 1997 - קונצ'רטינו לחצוצרה ולתזמורת כלי קשת - מוקדש לבנו, ארמן אסלניאן, שהיה הסולן בביצוע הבכורה 1982 - קנטטה א-קאפלה "סוכות" למקהלה מעורבת 1990 - המנון של ארצאך - למקהלה מעורבת ולתזמורת סימפונית - "מוקדש למשחררי ארצאך" 1995 - שיר "הוא הלך" - "לזכרו של יצחק רבין" 2000 - מארש פואמה - "מוקדשת ללוחמים נגד הטרור" 2005 - קונצ'רטו - פואמה לחצוצרה ולתזמורת "לגבורים של סיפאן" - במלאת 90 שנה לרצח העם הארמני 2006 - "מונולוג" סונטה אוטוביוגרפית לצ'לו סולו מס. 2 2007 - פואמה - אלגיה - מוקדשת לזכרו של הראנט דינק 2014 - קונצ'רטו לטרומבון ולתזמורת ״ אנחנו ״ מדיה וקבצים בנושא נובר אסלניאן בוויקישיתוף אתר האינטרנט הרשמי של נובר אסלניאן נובר אסלניאן, ביוגרפיה באתר איגוד המלחינים הישראלים ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פסטיבל אידפא

פסטיבל הסרטים התיעודי הבינלאומי באמסטרדם (אידפא) (באנגלית: International Documentary Film Festival Amsterdam,‏ בראשי תיבות: IDFA) הוא פסטיבל קולנוע תיעודי המתקיים מדי שנה מאז 1988 באמסטרדם. הפסטיבל נערך בתחילה באזור ליידספליין במרכז אמסטרדם. מאז הוא התפשט ומתקיים במספר אזורים נוספים. הוא נחשב לפסטיבל היוקרתי בעולם לקולנוע תיעודי. מטרת אידפא היא לקדם יצירת סרטי תעודה ולהציג אותם בפני קהל רחב ככל האפשר. הוא התחיל כפסטיבל קטן וגדל לפסטיבל בן אחד עשר יום, המקרין מעל 200 סרטי תעודה ומושך קרוב ל-120,000 מבקרים. פרט לתוכנית הסרט הבינלאומי, מגוון סוגות והצגות בכורה אירופאיות ועולמיות שמתקיימות מדי שנה, הפסטיבל גם מארח דיונים, פורומים וסדנאות. בשנת 2005 סרט ישראלי שאדיה זכה לציון לשבח בפסטיבל זה. בשנת 2023 בצל מלחמת חרבות ברזל שלושה אקטיביסטים פרצו לבמה בטקס הפתיחה של הפסטיבל, הניפו שלט שנשא את הכיתוב "מהנהר עד הים, פלסטין תהיה חופשית", וזכו לתשואות ומחיאות כפיים, גם של המנהל האמנותי של הפסטיבל, אורווה ניראביה. הפורום הדוקומנטרי בישראל גינה את האירוע וכתבו: ״אנו קוראים להנהלת הפסטיבל לגנות בצורה ברורה, לדחות ולהוקיע את קריאות הללו לאלימות - ולא לתת במה לכל מי שמסית ביודעין להשמדת ישראל, מעודד אלימות ומעורר רגשות אנטישמיים נגד יהודים בכל מקום״. יום לאחר מכן הפסטיבל פרסם הצהרה כי "הסיסמה הזו לא מייצגת אותנו, ואנחנו לא תומכים בה בשום צורה. אנחנו באמת מצטערים שזה פגע ברבים". מדיה וקבצים בנושא פסטיבל אידפא בוויקישיתוף אתר האינטרנט הרשמי של פסטיבל אידפא פסטיבל אידפא, ברשת החברתית אינסטגרם פסטיבל אידפא, סרטונים בערוץ היוטיוב נירית אנדרמן, קולנוענים ישראלים תקפו את פסטיבל הדוקו הגדול בעולם שתמך בקריאה למחיקת ישראל, באתר הארץ, 10 בנובמבר 2023 דביר רשף, מפגינים קראו למחיקת ישראל בפסטיבל הדוקו הנחשב; הקהל הריע, הישראלים הגיבו בבוז, באתר ynet, 10 בנובמבר 2023 Ben Dalton2023-11-10T15:39:00+00:00, IDFA apologises for “hurtful” slogan shown by activists at opening ceremony, Screen (באנגלית)
Klout

Klout היה אתר אינטרנט שסיפק מדד של מידת ההשפעה של משתמשיו, בהסתמך על ניתוח פעילות ברשתות חברתיות מקוונות. האתר הושק בספטמבר 2009. חברת ליתיום טכנולוגיות, שרכשה את האתר במרץ 2014, סגרה את השירות במאי 2018. המדד דירג משתמשים בין 1 ל-100 כאשר מספר גבוה יותר, מעיד על מידת השפעה גדולה יותר של המשתמש. המדד התיימר לשקף התאמה לתכנים שהמשתמש העלה, כמות העוקבים והחברים שלו ברשתות השונות, ועד כמה הם יוצרים אינטראקציות עם התכנים שהמשתמש מעלה. המדד השתמש בנתוני פעילות מטוויטר, פייסבוק, אינסטגרם, גוגל פלוס, לינקדאין, פורסקוור (אנ'), ו-Cinch. באתר פעל מנגנון Perks באמצעותו חברות מסחריות יכלו לנהל קמפיינים ולהציע הטבות למשתמשים עם ציון השפעה גבוה. המנגנון איפשר לחברות ולתאגידים לתת בחינם מוצרים או שירותים למשפיעני רשת וכך, תאורטית, לקבל ביקורת חיובית וחשיפה למוצרים שלהם. בין הטענות על פעילות האתר עלו טענות נגד המדד, על כך שאינו משקף את ההשפעה החברתית האמיתית של משתמשים. למשל, בשנת 2013 לברק אובמה (שהיה אז נשיא ארצות הברית, דמות ידועה ומשפיען משמעותי), היה מדד פחות גבוה מאשר למספר בלוגרים. עוד הועלו טענות באשר למשקלה הגדול יחסית של פעילות בטוויטר בהשוואה לרשתות חברתיות אחרות. הטיה כזאת יכולה להיות מאוד משמעותית בארצות בהן טוויטר פחות פופולרית, כמו בישראל למשל. עוד עלו טענות על כך שמודל עסקי הנשען על התמכרות אנושית לרצון להשפיע, הוא פגום מוסרית[דרוש מקור]. הועלו גם חששות שמעסיקים ישתמשו במדד Klout כקריטריון לגיוס עובדים, תופעה שמצדה עלולה לעורר התנהגות מאולצת ברשתות. "Klout.com Site Info". Alexa Internet. Jennifer Van Grove (September 27, 2012). "Microsoft buys influence for Bing with Klout investment, partnership". VentureBeat. Experts: Has Klout finally come up with something users will love? By Sarah Lacy[1] The Klout Blog: 100 million people have Klout score [2] (אורכב 01.12.2013 בארכיון Wayback Machine) Techcrunch search about Klout posts, as of December 12th 2013 [3] Will Your Klout Score Get You Hired? The Role of Social Media in Recruiting [4] אתר האינטרנט הרשמי של Klout (באנגלית) Klout, ברשת החברתית אקס (טוויטר) אתר Klout (אורכב 05.01.2018 בארכיון Wayback Machine) Klout, Lithium (באנגלית) Jeanne Meister, Will Your Klout Score Get You Hired? The Role of Social Media in Recruiting, Forbes (באנגלית)
מועצת הזיתים

מועצת הזיתים הייתה מועצת ייצור שאיגדה את מגדלי הזיתים בישראל. המועצה הוקמה בשנת 1964 על ידי שר החקלאות משה דיין. בשנת 2010 מוזגה לתוך מועצת הצמחים, והייתה לענף הזית במועצת הצמחים. החלטה על הקמת מועצת הזית נתקבלה במשרד החקלאות כבר בשנת 1962. מועצת הזיתים הוקמה בשנת 1964 על פי החלטת ועדת השרים הכלכליים. במועצה היו 17 נציגי מגדלים, 4 יהודים ו-13 ערבים, וששה נציגי הממשלה. משכן המועצה נחנך בנצרת בדצמבר 1965. המועצה הוקמה כחברת מניות והפעילה סמכויות פיקוח על פי החוק לפיקוח על מצרכים ושירותים. אולם הפעלת סמכויות כפייה נתקלה בבעיות משפטיות ועל כן משרד החקלאות בקש לחוקק חוק מיוחד המסדיר את פעילות מועצות הייצור, ובהם מועצת הזית. החוק חוקק בשנת 1973 ומועצה סטטוטורית מכח החוק הוקם בשנת 1976. יו"ר המועצה היה נציג משרד החקלאות. מנכ"ל המועצה היה עזאר ערטול, ערבי נוצרי שלמשפחתו מטעי זית גדולים, ערטול מילא תפקיד זה למעלה מעשרים שנה. הייתה זאת מועצת הייצור היחידה שבראשה עמד ערבי. המועצה הסדירה את ייצור ושיווק הזיתים ובקשה שכל המגדלים ויצרני שמן הזית ישווקו את תוצרתם דרכה. עם זאת, מראשית קיומה נאלצה המועצה להתמודד עם חקלאים ששווקו את תוצרתם עצמאית ועשתה זאת על ידי העברת סובסידיה ממשלתית רק לאלו ששיווקו את תוצרתם דרך המועצה, החרמת סחורה שהועברה בין יישובים ללא היתר מהמועצה ופתיחת תיקים פליליים. המועצה ייצגה את מגדלי הזיתים בפני הממשלה, בשנים של יבול נמוך בהם דרשה מהממשלה פיצוי על היבול הנמוך, ובשנים של יבול גבוה, בהם דרשה מהמדינה פיצוי על המחיר הנמוך שנתקבל על התוצרת. בשנת 1981 הוקם לצד המועצה קרן ביטוחים לענף הזית. במשך שנים בקשה הממשלה להקטין את מספר מועצת הייצור, על ידי איחוד מועצת הטבק לתוך מועצת הזיתים. המיזוג יצא לבסוף אל הפועל בסוף שנות ה-70. מינוי אחרון של חברים למועצת הזיתים נעשה בשנת 1999 ותוקף המינוי פג בשנת 2003. בשנת 2010 החליט השר שלום שמחון על מיזוג מועצת הזיתים לתוך מועצת הצמחים והיא הייתה לענף הזית במועצת הצמחים. בדו"ח מבקר המדינה שפורסם במאי 2010 נכללה התייחסות נרחבת למעשים ומחדלים של בעלי תפקידים בכירים במועצת הזיתים, שעוררו חשדות חמורים לפגיעה בטוהר המידות. הדו"ח היווה את אחד הנימוקים לסגירת המועצה ומיזוגה לתוך מועצת הצמחים. כללי מועצת הזיתים, באתר משרד הכלכלה אושר איחוד מועצת הזית עם מועצת הצמחים, באתר "מזון" תוקם מועצה לזיתים, על המשמר, 10 באפריל 1962 אושרה הקמת מועצה לייצור ושיווק זיתים, דבר, 26 באפריל 1964 שר החקלאות יפתח מחר את מועצת הזית בנצרת, דבר, 26 במאי 1964 נחנך בית חדש למשרדי הממשלה, מעריב, 29 בדצמבר 1965 רוב היישובים החקלאיים בארץ יושבים על הקרקע שלא כחוק, דבר, 18 באוגוסט 1966 משרד החקלאות יגיש הצעות חוק נפרדות למועצות הייצור והשיווק, דבר, 26 בנובמבר 1967 פרוטוקול מס' 202, מישיבת ועדת הכלכלה, 9 במרץ 2010, דברי השר שמחון, עמוד 3 הקומה מועצה לשיווק זיתים, מעריב, 27 במאי 1964 נילי פרידלנדר, אין זיתים שחורים, מעריב, 10 בדצמבר 1986 יישובים חסרי סיכוי יש לחסל, דבר, 14 ביולי 1970 נאסר שיווק זיתים מהגדה בתחום ישראל, מעריב, 8 באוגוסט 1967 והשיטה של מועצת החלב ..., דבר, 11 במאי 1976 הודעה למגדלי הזיתים, מעריב, 9 באוקטובר 1980 יבול נמוך של זיתים, דבר, 3 בדצמבר 1976 מאיר הראובני, חקלאות, מעריב, 6 במרץ 1984 עודפי זיתים בגליל, מעריב, 13 בנובמבר 1978 צבי חרמוני, בלי ביטוח אין פיצוי, מעריב, 10 באפריל 1984 ראובן בן צבי, מתנגדים למיזוג מועצת הטבק עם מועצת הזית, מעריב, 8 במאי 1969 יואל דר, הטבק והזיתים, דבר, 4 באפריל 1974 דו"ח שנתי 60ב של מבקר המדינה לשנת 2009 ולחשבונות שנת הכספים 2008, עמ' 875-910
בסמה בנת טלאל, נסיכת ירדן

הנסיכה בסמה בנת טלאל (בערבית: بسمة بنت طلال, נולדה ב-11 במאי 1951) היא בתם היחידה של טלאל, מלך ירדן, ושל אשתו זיין א-שריף בנת ג'מיל. הנסיכה בסמה היא אחותו של חוסיין מלך ירדן, וכמו כן דודתו מצד האב של עבדאללה השני, מלכה הנוכחי של ירדן. ההתייחסות לנסיכה בירדן היא בתור הנסיכה המלכותית של ירדן. הנסיכה בסמה נולדה בשנת 1951 לנסיך טלאל מירדן, בנו הבכור של מלך ירדן עבדאללה הראשון, ולאשתו זיין א-שריף בנת ג'מיל. חודשיים לאחר לידתה, ובעקבות ההתנקשות בחייו של עבדאללה במהלך ביקורו בהר הבית, הפך טלאל למלכה של ירדן, ובתו בסמה לנסיכת הממלכה. עם זאת, תקופת כהונתו של טלאל, כמלך ירדן הסתיימה כשנה לאחר שהחלה, בשנת 1952, בעקבות החרפה במחלת הנפש ממנה סבל, ואשר כתוצאה ממנה נאלץ להעביר את התפקיד הרם לבנו, חוסיין, וזאת בשעה שבסמה הייתה בת שנה. בסמה התחנכה בבית הספר הפרטי היוקרתי "בית הספר המלכה עאליה לבנות", בעמאן. בהמשך, ובהתאם לנוהל המקובל בקרב משפחת המלוכה הירדנית, נסעה הנסיכה לבריטניה, והמשיכה אל לימודיה בבית הספר בנדן לבנות (באנגלית: Benenden School), בעיר בנדן שבמחוז קנט. במהלך לימודיה, התחברה בסמה עם הנסיכה הבריטית אן, אשר אף היא למדה באותו בית הספר. לאחר סיום לימודיה, המשיכה הנסיכה בסמה את לימודיה באוניברסיטת אוקספורד, שם למדה שפות מודרניות. עם תום לימודיה, שבה הנסיכה לממלכת ירדן. בשנת 2001, הוענק לנסיכה התואר דוקטור לפילוסופיה, וזאת בהמשך לתזה שכתבה, אשר כותרתו הייתה: Contextualising development in Jordan: the arena of donors, state and NGOs. הנסיכה בסמה נישאה לראשונה בשנת 1970 לטימור דאגסטי. לבני הזוג נולדו שני ילדים: פראח דאגסטי (נולד ב-25 במרץ 1971) גאזי דאגסטי (נולד ב-21 ביולי 1974) בשלהי שנות ה-70, נישואיהם של בני הזוג עלו על שרטון, ובהמשך הם התגרשו. במהלך שנת 1980, נישאה בסמה בשנית לוואליד אל-כורדי, כאשר לבני הזוג נולדה גם כן שני ילדים: סאעד אל-וליד (נולד ב-8 בנובמבר 1982) זיין א-שריף אל-ואליד (נולדה ב-1 ביוני 1986) החל משנות ה-70, הנסיכה בסמה פועלת על מנת לקדם את נושא הפיתוח האנושי בממלכת ירדן, לרבות בתחומי זכויות הילד ויחסי מגדר בממלכה. מרבית פועלה מתאפיין בגיוס תרומות למטרות אלו, בעיקר בארצות הברית. בתאריך ה-2 בינואר 2013, דווח כי צו מאסר הוצא כנגד בעלה של בסמה, ואליד אל כורדי, מטעם משטרת ירדן, וזאת בשל חשדות בדבר מעילה בסכומי כסף גדולים, אשר נאמדו במאות מיליוני דולרים. בהמשך דווח, כי אל-כורדי נמלט מירדן לבריטניה. מדיה וקבצים בנושא בסמה בנת טלאל, נסיכת ירדן בוויקישיתוף Jordan: Arrest warrant for brother in law King Abdullah
כף אוונס

כף אוונס (באנגלית: Cape Evans) הוא כף סלעי בצדו המערבי של האי רוס, אנטארקטיקה, היוצר את הצד הצפוני של המבוא אל הר ארבוס. את הכף גילתה המשלחת הבריטית הלאומית לאנטארקטיקה, 1904-1901, בהנהגת רוברט פלקון סקוט, שקרא לו "סקוארי", על שם ציפורי הסקואה. המשלחת השנייה של סקוט, משלחת טרה נובה, 1913-1910, בנתה כאן את המטה שלה ושינתה את שם הכף להיקרא על שם לייטננט אדוארד אוונס, קצין הצי המלכותי והמשנה לפיקוד על המשלחת. על שם רוברט פלקון סקוט נקרא בסיס סקוט המשמש את מדעני המקום. בכף שני אתרי מורשת: הצריף של סקוט (משלחת טרה נובה) (אנ') הוכרז כאתר מורשת היסטורי אנטארקטי (אתר HSM 16) בעקבות הצעה של ניו זילנד והממלכה המאוחדת לאספה המייעצת לברית האנטארקטית. צלב על "גבעת שבשבת הרוחות", כף אוונס, שהוקם בידי קבוצת ים רוס בראשות קפטן אניאס מקינטוש, מן המשלחת הטראנס-אנטארקטית האימפריאלית של סר ארנסט שקלטון, לזכר שלושה מחברי המשלחת שמתו בקרבת מקום לשם בשנת 1916. הצלב הוכרז כאתר היסטורי ויד זיכרון בעקבות הצעה של ניו זילנד והממלכה המאוחדת של האספה המייעצת לברית האנטארקטית. האתר כולו נחשב לאזור אנטארקטי מוגן במיוחד (ASPA) מס' 155, במידה רבה עקב חשיבותו ההיסטורית כאחד האתרים העיקריים של פעילות אדם מוקדמת באנטארקטיקה. מדיה וקבצים בנושא כף אוונס בוויקישיתוף Cape Evans Panoramas – panoramic photographs of Scott's hut at Cape Evans קרן מורשת אנטארקטיקה, דיאנה מקורמיק מתעדת את הצריף של סקוט בכף אוונס
וינקלר

וינקלר הוא שם משפחה אשכנזי וגרמני ממקור גרמני. האם התכוונתם ל... אישים אדולף וינקלר גודמן – מתמטיקאי אמריקאי אייל וינקלר – כירורג ישראלי ארנולד פון וינקלר – גנרל גרמני גוסטב וינקלר – זמר ומלחין דני דאגמאר וינקלר – שם נעוריה של דאגמאר ורל, פוליטיקאית גרמנייה הוגו וינקלר – אמשפחהרכאולוג גרמני הנרי וינקלר – במאי ושחקן יהודי-אמריקאי חן וינקלר – אמן ישראלי יהודית וינקלר – עיתונאית ישראלית מנפרד וינקלר – משורר ומתרגם ישראלי מרדכי יהודה ליב וינקלר – רב וראש ישיבה בהונגריה שונות וינקלר (מניטובה) – עיירה במניטובה שבקנדה
יהיה בסדר (תוכנית רדיו)

יהיה בסדר - מדריך להישרדות בג'ונגל החברתי ישראלי היא תוכנית רדיו המשודרת בגלי צה"ל מאז שנת 2006. בתוכנית עולים לשידור מאזינים שנתקלו בקשיים או בעוולות מצד משרדי ממשלה, חברות וגופים ביורוקרטיים שונים, והמגישים מנצלים את כוחה של התקשורת המשודרת להפעיל לחץ על אותם גופים כדי להביא לפתרון הבעיה. נכון לינואר 2017 היא מוגשת על ידי אביב לביא. המגישות הנוספות הן נעמי רביע ולינוי בר-גפן לסירוגין. את התוכנית יסדו אורלי וילנאי וגיא מרוז ועורכה הראשון היה נועם דביר. אחרי כשנה, בעקבות עזיבתם של וילנאי ומרוז, החלו אביב לביא ומיקי רוזנטל להגיש את התוכנית, בעריכתו של אסף ליברמן. אחרי פחות משנה, החליף ליברמן את רוזנטל והגיש את התוכנית עם לביא עד 11 בדצמבר 2013. בדצמבר 2013 פורסם כי ליברמן יעזוב את עמדת המגיש ועובר לעמדת מגיש יומן הבוקר של גלי צה"ל. את ליברמן החליפה יונה לייבזון שהגישה את התוכנית בעבר. אף כי בתחילתה שודרה התוכנית פעם בשבוע, הצלחתה הביאה לכך שב-2008 התוכנית החלה להיות משודרת שלוש פעמים בשבוע והחל מקיץ 2013 ארבע פעמים, בימים א'-ד' בשעה 15:00. במהלך השנים השתתפו בתוכנית כמגישים מחליפים רינו צרור, חיים ריבלין, שאול אמסטרדמסקי, יונה לייבזון, מיקי חיימוביץ' ויובל אלבשן. במהלך התוכנית עולים אזרחים השוטחים את בעיותיהם. פעמים רבות הבעיה שמועלית נפתרת לאור מעורבות התוכנית, אך המתלונן מגלה שהבעיה נפתרה רק לקראת סוף השיחה, על מנת ליצור עניין בשיחה. מנגד, לעיתים הבעיה שמוצפת אינה מקבלת פתרון מיידי בזמן השידור. אחת לתקופה מוקדשת התוכנית לנושא מסוים, לדוגמה בעיות מול רשויות הצבא, ונציג הגוף הנילון מתארח בשידור. "פינת המעקב" בתוכנית עוקבת ומעדכנת לגבי תלונות ששודרו בתוכנית בעבר. התוכנית זכתה באות השוויון של ארגון "בזכות" לשנת 2014. ב-2018 זכתה התוכנית בפרס מטעם עמותת נגישות ישראל בשיתוף חברת יפעת שניתן לראשונה לגוף תקשורת עבור סיקור הנגישות לאנשים עם מוגבלות בישראל. אתר האינטרנט הרשמי של יהיה בסדר יהיה בסדר, ברשת החברתית פייסבוק יהיה בסדר, במיזם "אישים" לתיעוד היצירה הישראלית חן מענית, ‏מאחורי הקלעים של התוכנית "יהיה בסדר" בגלי צה"ל, באתר גלובס, 13 ביוני 2013 אות השוויון של ארגון בזכות לשנת 2014, באתר הזווית השלישית "יהיה בסדר" בגלי צה"ל קיבלה פרס בוועידת נגישות ישראל, באתר AllMarketing, ‏3.5.18
הרובע היהודי (פירושונים)

האם התכוונתם ל... הרובע היהודי – מתחם שכונה יהודית בעיר העתיקה בירושלים מאז ימי הביניים הרובע היהודי במלחמת העצמאות חצר היהודים בטבריה – הרובע היהודי שהשתרע על חופי הכנרת הרובע היהודי בדמשק – השכונה היהודית בעיר העתיקה של דמשק קאע אל-יהוד – שכונת היהודים בצנעא בירת תימן, מחוץ לחומות העיר העתיקה אלסאילה – שכונת היהודים בצנעא בירת תימן, בתוך חומות העיר העתיקה הרובע היהודי בברלין – מתחם בברלין שבו הייתה שכונה ובית עלמין יהודי הרובע היהודי בטשביץ' – מתחם שכונה יהודית בעיר טשביץ' בצ'כיה שהוכרז כאתר מורשת עולמית רובע יוספוב, הרובע היהודי בפראג - מתחם שכונה בפראג בו שוכן המוזיאון היהודי בפראג מלאח – הרובע היהודי בערי מרוקו. גטו רומא – שכונה יהודית ברומא הגטו היהודי בוונציה – מתחם שכונה יהודית ברובע קאנארג'ו בעיר ונציה המארה – שכונה יהודית בפריז במאה ה-17 רחוב היהודים – שמו השכיח בערים אחדות בעולם של רחוב שבו התגוררו יהודים
כוחות ההגנה הטריטוריאלית (יוגוסלביה)

כוחות ההגנה הטריטוריאלית (בסלובנית: Teritorialna obramba) או בקיצור TO היו חלק מהכוחות המזוינים של הרפובליקה הפדרלית הסוציאליסטית של יוגוסלביה, לצד הצבא העממי היוגוסלבי. הכוחות צוידו בנשק קל, ואומנו ללחימת גרילה. הכוחות היו כפופים במידה מסוימת למחוזות הצבאיים ביוגוסלביה. הכוחות הוקמו בעקבות חששותיו של טיטו מהפלישה הסובייטית לצ'כוסלובקיה ב-1968. ב-1974, כחלק מהחוקה החדשה של יוגוסלביה, הוגברה הריבונות של הרפובליקות על כוחותיהן. הן החלו פועלות כמיליציה ברפובליקות. עם פירוק הפדרציה ומלחמות יוגוסלביה, מרבית הכוחות התגלגלו להיות הצבאות של המדינות העצמאיות. הכוחות כללו שש יחידות לכל אחת משש הרפובליקות החוקתיות: כוחות ההגנה הטריטוריאלית הסלובנים כוחות ההגנה הטריטוריאלית הקרואטים כוחות ההגנה הטריטוריאלית הסרבים כוחות ההגנה הטריטוריאלית הבוסנים הרצגובינים כוחות ההגנה הטריטוריאלית המקדונים כוחות ההגנה הטריטוריאלית המונטנגרים בנוסף כללו הכוחות שתי תת-יחידות בוויבודינה ובקוסובו. הצבא העממי היוגוסלבי Richhard Cinton Herrick, The Yugoslav people's army: It's Military And Political Mission, Navel Postgraduate School: Monterey, California, 1980. Yugoslavia: Territorial Defense Forces, The Libary Of Congress Country Studies, 1990. Yugoslavia: Military Dynamics of a Potential Civil War, Central Intelligence Agency, 1991.
GDebi

GDebi היא תוכנה למערכות מבוססות לינוקס המתקינה קבצים בפורמט deb. התוכנה נכתבה במקור על ידי מיכאל ווגט בשפת פייתון, ומופצת תחת הרישיון הציבורי הכללי של גנו. התוכנה בפיתוח פעיל וגרסתה היציבה האחרונה היא 0.8.5. זמינה הן בממשק משתמש גרפי, והן בממשק שורת פקודה, ובנוסף קיים ממשק גרפי מיוחד ל-KDE. התוכנה מתקינה חבילות .deb מקומיות, ומשלימה באופן אוטומטי את התלויות שלהן, על ידי הורדת החבילות המתאימות משרתים ברשת. APT יכול לבצע את אותן פעולות אבל רק בחבילות מרוחקות באמצעות פרוטוקולי http, ו-ftp. התוכנה גם בעלת יכולת לביצוע הסרת חבילות deb מותקנות. APT dpkg סינפטיק המידע נלקח מדף בתוכנה מרכז התוכנה של אובונטו על המחשב אליו הורדו רכיבי תוכנה המשלימים לתוכנה הבסיסית בהרצת החבילה פעם נוספת בתוכנה ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Dselect

dselect היא תוכנה המשמשת לניהול חבילות תוכנה במערכת ההפעלה דביאן. dselect היא אחד מממשקי הקצה הישנים ביותר של dpkg ובסיס פיתוחה היה על ידי איאן ג'קסון, לצד פיתוח dpkg עצמה. העבודה על dselect החלה כש-dpkg הייתה בגרסה 0.93.12, וגרסת האלפא של dselect הופצה ב-27 במרץ 1995. dselect הופצה יחד עם חבילת dpkg עד ה-21 ביוני 2002, אז פוצלו החבילות. גם לאחר הפיצול נשארה תמיכת התלויות של dpkg בה, כדי להקל על שדרוג אפשרי. מה-3 במרץ 2005 בגרסה 0.93.32 הפכה החבילה לעצמאית לחלוטין. ל-dselect יש מצב של ממשק משתמש טקסטואלי, בו ניתן לכתוב פקודות כדי לבצע פעולות שונות כדוגמת התקנה הסרה וניהול. המערכת לא אינטואטבית ומשתמשים חדשים עלולים להתקשות בה כיום המערכת מוחלפת במידה רבה ב-apt ואף קיימת בה עצמה תמיכה לשימוש ב-apt. תיעוד dselect למתחילים מתוך דף התוכנה במרכז התוכנה של אובונטו. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
אלימות סמלית

אלימות סמלית (נקראת גם אלימות סימבולית, אלימות רכה או כוח סימבולי) היא מושג שטבע הסוציולוג הצרפתי פייר בורדייה. לפי בורדייה: "'אלימות סמלית' היא אלימות המופעלת עלינו באמצעות הסכמה שבשתיקה מצד אלה שנופלים לה קורבן וגם, לעיתים תכופות, מצד אלה שמפעילים אותה, במידה ואלה וגם אלה אינם תופסים כלל שהם מפעילים אלימות או סובלים ממנה". אלימות סימבולית אינה אלימות במובנה הפשוט – שימוש בכוח פיזי או איום בהפעלתו, או שימוש מפורש בסמכות - אלא כוח חברתי המופעל על ידי יצירת רושם של עליונות והיבדלות על המושפעים. הרושם הזה גורם לאחרים לחוש חסרי כוח, ולהימנע מפעילות שתאיים על מקומם החברתי של אלה המפעילים את האלימות הסימבולית. השליטה נחשבת ל'אלימות' מאחר שהיא אינה תוצאה של הסכמה ובחירה חופשית מודעת, והיא 'סמלית' מאחר שהיא נוצרת על ידי קטגוריות סמליות. האלימות הסימבולית פועלת באופן סמוי, ולא מתמרדים נגדה. לכאורה, אנשים עושים את מה שהם רצו לעשות, את מה שטבעי להם. החידוש ברעיון של 'אלימות סימבולית' מונח בכך שאין פה אלימות של ממש, או אפילו איום, ובכל זאת היא משיגה את מטרותיה וגורמת לאנשים לפעול מרצונם, בדרך שלא בהכרח טובה להם ומממשת את האינטרסים שלהם. כוח (סוציולוגיה) בורדייה פייר, על הטלוויזיה, תרגום מצרפתית: נרי גבריאל-סבניה, תל אביב: הוצאת בבל. 1999 (1996). אלימות סימבולית באקדמיה - מאמר מאת דורית טובין ואורית לפידות בורדייה פייר, על הטלוויזיה, תרגום מצרפתית: נרי גבריאל-סבניה, תל אביב: הוצאת בבל. 1999 (1996), עמ' 17. וויטמן סשה, פתח דבר, בתוך סקיצה לאנליזה עצמית, פייר בורדייה, תל אביב: הוצאת הקיבוץ המאוחד, 2007. עמ' 5-24.
Yours Truly

Yours Truly (בעברית: שלך בנאמנות) הוא אלבום אולפן הבכורה של הזמרת אריאנה גרנדה, האלבום יצא לאור ב-30 באוגוסט 2013, בהפקת חברת התקליטים ריפבליק רקורדס. האלבום הושפע ממוזיקת R&B של שנות ה-90 ומאמנים רבים כגון ויטני יוסטון, איימי ויינהאוס, כריסטינה אגילרה, מריה קארי ועוד. הסינגל הראשון מתוך האלבום, "The Way" יצא ב-26 במרץ 2013 וזכה להצלחה מפתיעה, דורג במקום 10 במצעד הפזמונים האמריקאי בילבורד הוט 100 בשבוע הראשון ליציאתו ומקום תשיעי בשיאו במצעד. הסינגל השני, "Baby I" יצא ב-22 ביולי 2013 לא הצליח לשחזר את ההצלחה של הסינגל הראשון והגיע למקום 21 בבילבורד הוט 100 (אך הגיע למקום 6 במצעד היפני). "Right There" שיצא ב-6 באוגוסט 2013, הוא הסינגל השלישי והאחרון מתוך האלבום, והוא בהשתתפות הראפר ביג שון. השיר "Almost Is Never Enough" הוא שיר מפסקול הסרט "בני הנפילים: עיר של עצמות" והשיר " Popular Song" הוא סינגל של הזמר מיקה, בו משתתפת אריאנה. עם הוצאתו, זכה האלבום לשבחים ממבקרי מוזיקה, בעיקר בזכות היכולות הווקאליות של גרנדה שהושוו על ידי המבקרים ליכולות הווקאליות של מריה קארי ועל כך שהוא מזכיר מוזיקת אר אנד בי משנות ה-90. האלבום הגיע למקום הראשון במצעד האלבומים האמריקאי בילבורד 200, עם מכירות של 138,000 עותקים בשבוע הראשון ליציאתו, והוא האלבום הראשון של גרנדה שמגיע למקום הראשון במצעד. גרנדה יצאה לסיבוב ההופעות הראשון שלה שנקרא "The Listening Sessions", שנוצר כדי לתמוך באלבום הבכורה שלה. טרום מכירת כרטיסים יצאו למכירה ביום חמישי, ה-18 ביולי 2013. הכרטיסים הרגילים יצאו למכירה ביום שישי, ה-19 ביולי 2013. בריאיון לתחנת רדיו ב-16 ביולי 2013, הודיעה גרנדה כי סיבוב ההופעות מתוכנן להיות מורחב לערים נוספות ברחבי ארצות הברית ובמדינות אחרות, לאחר שחרורו של האלבום. מידע על האלבום Yours Truly באתר MusicBrainz מידע על האלבום Yours Truly באתר AllMusic האלבום Yours Truly באתר Discogs Gold & Platinum, RIAA (באנגלית) Ask Billboard: Ariana Grande's Career Album & Song Sales, Billboard www.bpi.co.uk Charts analysis: Ariana Grande's sweet start to album campaign | Analysis | Music Week, www.musicweek.com 一般社団法人 日本レコード協会, www.riaj.or.jp 2014年間アルバムヒットチャートTop100【PRiVATE LiFE】年間ランキング, entamedata.web.fc2.com (ארכיון) Gold/Platinum, Music Canada (באנגלית) (ארכיון) Ariana Grande | Thank U, Next, ATRL (באנגלית)
ליו שיאנג (פירושונים)

האם התכוונתם ל... ליו שיאנג (ספורטאי) - רץ משוכות ואלוף אולימפי ליו שיאנג (מלומד) – איש ספר משושלת האן ליו שיאנג (שחיינית) – שחיינית סינית